Komission asetus (EY) N:o 1294/96, annettu 4 päivänä heinäkuuta 1996, neuvoston asetuksen (ETY) N:o 822/87 soveltamisesta viinialan sato-, tuotanto- ja varastoilmoituksiin



Virallinen lehti nro L 166 , 05/07/1996 s. 0014 - 0027



KOMISSION ASETUS (EY) N:o 1294/96, annettu 4 päivänä heinäkuuta 1996, neuvoston asetuksen (ETY) N:o 822/87 soveltamisesta viinialan sato-, tuotanto- ja varastoilmoituksiin EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 3 artiklan 4 kohdan ja 81 artiklan, sekä katsoo, että viinialan sato-, tuotanto- ja varastoilmoituksista 17 päivänä joulukuuta 1987 annettua komission asetusta (ETY) N:o 3929/87 (3), sellaisena kuin se on viimeksi muutettuna asetuksella (EY) N:o 330/96 (4), on muutettu merkittävin osin, ja sen johdosta olisi mainitusta asetuksesta selkeyden vuoksi tehtävä koonnelma, asetuksessa (ETY) N:o 822/87 olevassa 3 artiklassa säädetään, että viiniyttämiseen tarkoitettujen viinirypäleiden tuottajat sekä rypälemehun ja viinin tuottajat ilmoittavat viimeisimmän sadon tuotemäärät; mainitussa artiklassa säädetään lisäksi, että viinin ja rypälemehun tuottajat sekä muut kauppiaat kuin vähittäiskauppiaat tekevät ilmoituksen viinivuoden lopussa hallussaan pitämistään varastoista, asetuksessa (ETY) N:o 822/87 olevan 39 artiklan soveltamiseksi olisi tunnettava tuotannon määrän lisäksi tulos siltä hehtaarilta, jolta kyseinen tuotanto on saatu; nämä tiedot on tietyissä tapauksissa mahdollista kerätä ainoastaan, jos tiedetään tuottajan saamien viinirypäleiden määrä; tämän vuoksi on syytä säätää viinin tuotantoilmoituksen lisäksi viinirypäleiden satoilmoituksesta, tiettyjen eri ilmoituksissa annettujen tietojen olisi muun muassa mahdollistettava asetuksessa (ETY) N:o 822/87 olevassa 31 artiklassa säädetyn komission ennakkoarvion laatiminen kunkin viinivuoden alussa, markkinoiden hallinnan helpottamiseksi on tarpeen vahvistaa päivämäärä, johon mennessä ilmoitukset on tehtävä; eri jäsenvaltioiden eri sadonkorjuuajankohtien vuoksi on syytä säätää tuottajien ilmoitusten tekopäivämäärien porrastamisesta; lisäksi olisi säädettävä ilmoituksentekovelvoitteesta niiden toimijoiden osalta, jotka luovuttavat viinituotteita ennen ilmoitusten tekemiselle säädettyjä määräpäiviä, ei ole kuitenkaan tarpeen edellyttää, että tuottajat tekisivät kaksi ilmoitusta, jos kaikki tarvittavat tiedot on mahdollista antaa yhdessä viinin tuotantoilmoituksessa, pienimmät tuottajat voidaan vapauttaa kyseisestä velvollisuudesta ottaen huomioon, että näiden kokonaistuotanto edustaa verraten vaatimatonta osaa yhteisön tuotannosta, olisi täsmennettävä osuustoiminnallisiin viininvalmistamoihin sovellettavaa järjestelmää; myös pienet viinirypäleiden tuottajat, jotka ovat kyseisten osuustoiminnallisten viininvalmistamojen jäseniä ja toimittavat niille koko satonsa, olisi vapautettava edellä esitetystä velvoitteesta, samoin kuin tuottajat, jotka varaavat vähäisen määrän viinirypäleitä omiin tarpeisiinsa, asetuksen soveltamisen helpottamiseksi vaikuttaa tarkoituksenmukaiselta säätää ilmoituksissa annettavien tietojen esittämisestä taulukoiden muodossa jättäen silti jäsenvaltioiden harkintavaltaan päättää, missä muodossa toimijoiden on annettava nämä tiedot; lisäksi on välttämätöntä, että vahvistetaan määräpäivät, joihin mennessä kerätyt tiedot on koottava yhteen kansallisella tasolla ja toimitettava komissiolle, samoin kuin niiden toimitustapa, asetuksessa (ETY) N:o 822/87 olevan 31 artiklan 2 kohdassa täsmennetään, että ennakkoarvioista on käytävä ilmi pöytäviinien ja neuvoston asetuksessa (ETY) N:o 823/87 (5), sellaisena kuin se on viimeksi muutettuna asetuksella (EY) N:o 3011/95 (6), tarkoitettujen määritetyillä alueilla tuotettujen laatuviinien, jäljempänä `tma-laatuviinit`, osuudet; tämän säännöksen noudattamiseksi on tarpeen, että kyseinen ero käy ilmi sekä toimijoiden tekemistä ilmoituksista että jäsenvaltioiden toimittamista varastoarvioista; lisäksi olisi määriteltävä luokka `muut viinit`; yhteisössä viljeltäväksi hyväksyttyjen viinilajikkeiden luokittelu on vahvistettu komission asetuksella (ETY) N:o 3800/81 (7), sellaisena kuin se on viimeksi muutettuna asetuksella (EY) N:o 2276/95 (8), interventiovälineiden ja asetuksessa (ETY) N:o 822/87 olevassa 36 ja 39 artiklassa tarkoitettujen tislausten käyttöönotto edellyttää yksityiskohtaista tietoa kustakin tuotantoyksiköstä, erityisesti tuotettujen, myytyjen tai ostettujen tuotteiden tuoteryhmien sekä viininviljelyalojen hehtaarituotoksen osalta, tuotosta ja/tai viljelyalaa koskevat tiedot saattavat olla epätäsmällisiä, koska ilmoituksen tekijällä ei ole ollut käytössään tarvittavia keinoja niiden todentamiseksi; tämän vuoksi olisi kyseisten tapausten osalta säädettävä rangaistuksista, jotka mahdollistavat seuraamusten määräämisen sen mukaan, miten vakavia tehdyssä ilmoituksessa havaitut epätäsmällisyydet ovat, tähän asti voimassa oleva järjestelmä ei mahdollista suhteellisuuden käsitteen soveltamista viininviljelijöiden tekemiin sellaisiin ilmoituksiin, jotka on tarkastustoimien yhteydessä todettu puutteellisiksi tai epätäsmällisiksi; sen vuoksi olisi sallittava sellaisten jäsenvaltioiden, joilla on käytössään täydellinen ja ajan tasalla oleva rekisteri, käyttää tarvittaessa sitä ja muuttaa rangaistusta tehdyn oikaisun perusteella, ennakkoarvion laatiminen edellyttää, että jäsenvaltiot ovat arvioineet sadon ja varastot, ennen kuin tuottajat ja kauppiaat tekevät ilmoituksensa, on tarpeen, että käytettävissä on riittävää ja puolueetonta tietoa yhteisön viinimarkkinoiden tilanteesta ja kehitysnäkymistä, jotta yhteisestä markkinajärjestelystä annettuja säännöksiä voitaisiin soveltaa; on kuitenkin selvää, että jäsenvaltiot voivat määrätä kyseiset tiedot salassa pidettäviksi, tietyissä jäsenvaltioissa viinien luokittelu tma-laatuviineiksi ja pöytäviineiksi suoritetaan kauan sato- ja tuotantoilmoituksen tekemiselle säädettyjen määräpäivien jälkeen; tämä tilanne johtaa siihen, että kun asetuksessa (ETY) N:o 822/87 säädetyt interventiotoimenpiteet käynnistetään, kyseisten jäsenvaltioiden tuottajat luokittelevat tuotantonsa sen mukaan, onko toteutettavista toimenpiteistä etua vai haittaa; tästä on vaarassa aiheutua vakavia markkinoiden hallinnan häiriöitä, mikä olisi näin ollen estettävä; tämän vuoksi on syytä säätää, että ainoastaan ilmoituksiin merkittyjä pöytäviinimääriä koskevia tietoja voidaan käyttää minkä tahansa interventiotoimenpiteen toteuttamiseksi, asianmukaista tietoa viinialan tuotannosta ja varastoista on nykyisin mahdollista saada ainoastaan asianomaisten henkilöiden tekemien sato- ja varastoilmoitusten perusteella; tämän vuoksi on syytä toteuttaa asianmukaiset toimenpiteet sen takaamiseksi, että asianomaiset henkilöt tekevät mainitut ilmoitukset ja että nämä ovat täydellisiä ja tarkkoja, säätämällä seuraamuksista, joita sovelletaan, jos ilmoitukset jäävät tekemättä tai ne ovat vääriä tai vajavaisia; ilmoituksia koskevien tietojen käsittelyn helpottamiseksi olisi syytä pitää jokaisessa toimivaltaisessa hallinnollisessa yksikössä esitettyä ilmoitusta erillisenä muista saman tuottajan muissa jäsenvaltion hallinnollisissa yksiköissä mahdollisesti esittämistä ilmoituksista, neuvoston asetuksessa (ETY) N:o 2392/86 (9), sellaisena kuin se on viimeksi muutettuna asetuksella (EY) N:o 1549/95 (10), säädetään yhteisön viinitilarekisterin perustamisesta; olisi sallittava jäsenvaltioiden, joilla on täydellinen viinitilarekisteri, käyttää tiettyjä rekistrin tietoja, jos ne eivät käy ilmi ilmoituksesta, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: LUKU I Satoilmoitukset 1 artikla 1. Viinirypäleitä tuottavat luonnolliset henkilöt tai oikeushenkilöt taikka henkilöiden ryhmittymät, jotka korjaavat rypälesadon, jäljempänä `sadonkorjaajat`, tekevät vuosittain jäsenvaltioiden nimeämille toimivaltaisille viranomaisille säädetyssä hallinnollisessa yksikössä satoilmoituksen, joka sisältää vähintään liitteen I taulukossa A ja tarvittaessa taulukossa A a mainitut tiedot. Jäsenvaltiot voivat sallia tarvittaessa yhden ilmoituksen tekemisen tilaa kohden. 2. Satoilmoituksen tekemisestä vapautetaan kuitenkin: a) sadonkorjaajat, joiden viinirypäletuotanto on kokonaisuudessaan tarkoitettu sellaisenaan syötäväksi tai kuivattavaksi taikka jalostettavaksi suoraan rypäletäysmehuksi, b) sadonkorjaajat, joiden tiloilla on viiniköynnöstä alle 10 aaria ja joiden sadosta mitään osaa ei ole pidetty eikä pidetä kaupan missään muodossa, c) sadonkorjaajat, joiden tiloilla on viiniköynnöstä alle 10 aaria ja jotka toimittavat korjaamansa tuotannon kokonaisuudessaan osuustoiminnalliseen viininvalmistamoon, jossa ne ovat jäseniä. Tällöin sadonkorjaajien on annettava osuustoiminnalliselle viininvalmistamolle toimitusilmoitus, jossa täsmennetään: i) viininviljelijän sukunimi, etunimi ja osoite, ii) toimitettu viinirypälemäärä, iii) kyseisen viinitilan pinta-ala ja sijainti: Osuustoiminnallisen viininvalmistamon tai ryhmittymän on tarkastettava kyseisen ilmoituksen oikeellisuus käytettävissään olevien tietojen perusteella. 3. Edellä 1 kohdan ensimmäisestä alakohdasta poiketen jäsenvaltiot voivat vapauttaa satoilmoitusten tekemisestä, sanotun kuitenkaan rajoittamatta 3 artiklan mukaisten velvoitteiden soveltamista: a) sadonkorjaajat, jotka jalostavat itse tai jalostuttavat omaan lukuunsa koko viinirypälesatonsa viiniksi, b) sadonkorjaajat, jotka ovat osakkaina tai jäseninä osuustoiminnallisessa viininvalmistamossa tai ryhmittymässä ja jotka toimittavat satonsa kokonaisuudessaan viinirypäleinä ja/tai rypälemehuna kyseiseen viininvalmistamoon tai kyseiselle ryhmittymälle. 2 artikla 1. Edellä 1 artiklassa tarkoitettuun ilmoitukseen merkittävä ala on tuotannossa käytettävän viinitilan ala jäsenvaltion määrittelemässä hallinnollisessa yksikössä. 2. Edellä 1 artiklassa säädettyihin ilmoituksiin merkittävä tuotos hehtaaria kohden määritetään liitteen I kunkin taulukossa A esitetyn viinitilaluokan osalta laskemalla korjattujen viinirypäleiden kokonaismäärän ja niiden 1 kohdassa säädetyn alkuperäalan suhde. Jäsenvaltioissa, joissa viininviljelyaloja ei ole jaoteltu ensimmäisessä alakohdassa tarkoitettuihin viinitilaluokkiin, satoilmoitukseen merkittävä hehtaarituotos on kuitenkin ilmoituksen tekijän tilalta saatu keskituotos. LUKU II Tuotantoilmoitukset, käsittelyä ja/tai kaupan pitämistä koskevat ilmoitukset 3 artikla 1. Luonnollisten henkilöiden tai oikeushenkilöiden taikka näiden ryhmittymien, mukaan lukien osuustoiminnalliset viininvalmistamot, jotka ovat meneillään olevana satovuonna tuottaneet viiniä ja/tai pitäneet 11 artiklan 1 kohdassa säädettyinä päivämäärinä hallussaan muita tuotteita kuin viiniä, on esitettävä vuosittain jäsenvaltioiden nimeämille toimivaltaisille viranomaisille tuotantoilmoitus, jossa on vähintään liitteen I taulukossa B esitetyt tiedot. 2. Jäsenvaltiot voivat määrätä, että luonnollisten henkilöiden tai oikeushenkilöiden taikka näiden ryhmittymien, mukaan lukien osuustoiminnalliset viininvalmistamot, jotka ovat meneillään olevana viinivuonna ennen 11 artiklan 1 kohdassa säädettyjä päivämääriä käsitelleet ja/tai pitäneet kaupan viiniä alempaa jalostusastetta olevia tuotteita, on tehtävä toimivaltaisille viranomaisille käsittelyä ja/tai kaupan pitämistä koskeva ilmoitus, jossa on taulukossa B esitetyt tiedot. 3. Tuotantoilmoituksen tai tarvittaessa käsittelyä ja/tai kaupan pitämistä koskevan ilmoituksen tekemisestä vapautetaan kuitenkin 1 artiklan 2 kohdassa tarkoitetut sadonkorjaajat, jotka valmistavat ostetuista tuotteista laitoksissaan vähemmän kuin 10 hehtolitraa viiniä, jota ei ole pidetty eikä pidetä kaupan missään muodossa. Tuotantoilmoituksen tekemisestä vapautetaan osuustoiminnallisessa viininvalmistamossa jäseninä olevat sadonkorjaajat, joita ilmoitusvelvoillisuus koskee ja jotka toimittavat viinirypäletuotantonsa kokonaisuudessaan kyseiseen viininvalmistamoon, mutta varaavat itselleen mahdollisuuden valmistaa omaan kotikäyttöönsä vähemmän kuin 10 hehtolitraa viiniä. 4. Käytettäessä 1 artiklan 3 kohdassa tarkoitettua mahdollisuutta on 1 kohdassa tarkoitettuun tuotantoilmoitukseen sisällytettävä kaikki kunkin sadonkorjaajan tilalta saadun hehtaarituotoksen määrittämistä koskevat tiedot. 5. Jos luonnolliset henkilöt tai oikeushenkilöt taikka näiden ryhmittymät ostavat viiniä alempaa jalostusastetta olevia tuotteita, jotka ne luovuttavat viinintuottajille ennen 11 artiklan 1 kohdassa tarkoitettuja päivämääriä, jäsenvaltioiden on toteutettava tarvittavat toimenpiteet, jotta kyseisten viinintuottajien on mahdollista saada ne tiedot, jotka niiden on sisällytettävä 1 ja 2 kohdassa säädettyyn ilmoitukseen erityisesti käytettyjen tuotteiden hehtaarituotoksen osalta. 4 artikla Kolmansille osapuolille muita tuotteita kuin viiniä luovuttaneiden toimijoiden on ilmoitettava näiden tuotteiden vastaanottajille kirjallisesti jäsenvaltioiden vahvistamissa määräajoissa 1 ja 3 artiklassa tarkoitetuissa ilmoituksissaan esitetyt kyseisten tuotteiden tulokset hehtaaria kohden. Näillä määräajoilla taataan, että tuotantoilmoituksen tekoon velvoitetut vastaanottajat saavat edellä mainitut tiedot hyvissä ajoin. 5 artikla 1. Poiketen siitä, mitä 3 ja 4 artiklassa säädetään sellaiset jäsenvaltiot, jotka ovat asetuksen (ETY) N:o 2392/86 mukaisesti laatineet vuosittain ajan tasalle saatetun viinitilarekisterin tai ottaneet käyttöön hallinnollisen vastaavan valvontavälineen, voivat vapauttaa mainituissa artikloissa tarkoitetut luonnolliset ja oikeushenkilöt, näiden henkilöiden ryhmittymät tai sadonkorjaajat tuotoksen ja/tai pinta-alan ilmoitusvelvollisuudesta. Tässä tapauksessa jäsenvaltioiden nimeämät toimivaltaiset viranomaiset täydentävät itse mainituissa artikloissa tarkoitetut ilmoitukset merkitsemällä tuotoksen kyseisessä rekisterissä esitettyjen tietojen perusteella. 2. Sellaisten pöytäviinimäärien osalta, joiden tuotantoilmoitus ei sisällä saadun hehtaarituotoksen määrittämisen mahdollistavia tietoja, jäsenvaltion toimivaltainen viranomainen arvioi erityisesti tuotoksen olemassa olevan ja vuosittain ajan tasalle saatetun viinitilarekisterin perusteella. Tuotos ei missään tapauksessa voi olla alhaisempi kuin sen alueen keskituotos, jolla viiniyttäminen on tehty. LUKU III Varastoilmoitukset 6 artikla 1. Luonnollisten henkilöiden ja oikeushenkilöiden taikka näiden ryhmittymien, yksityisiä kuluttajia ja vähittäiskauppiaita lukuun ottamatta, on tehtävä vuosittain jäsenvaltioiden nimeämille toimivaltaisille viranomaisille varastoilmoitus tiivistetystä rypälemehusta, puhdistetusta tiivistetystä rypälemehusta ja viineistä, jotka ovat niiden hallussa 31 päivänä elokuuta. Yhteisön viinituotteista ei kyseisessä ilmoituksessa kuitenkaan mainita niitä, jotka on tuotettu saman kalenterivuoden satona korjatuista viinirypäleistä. Jäsenvaltiot, joiden viinintuotanto on enintään 25 000 hehtolitraa vuodessa, voivat kuitenkin vapauttaa muut pieniä varastoja hallussaan pitävät kauppiaat kuin vähittäiskauppiaat ensimmäisessä alakohdassa säädettyjen ilmoitusten tekemisestä, jos toimivaltaiset viranomaiset pystyvät toimittamaan komissiolle tilastollisen arvion mainituista jäsenvaltiossa hallussa pidetyistä varastoista. 2. Edellä 1 kohdassa tarkoitettuina vähittäiskauppiaina pidetään sellaisia luonnollisia henkilöitä ja oikeushenkilöitä tai näiden ryhmittymiä, joiden ammattimaisesti harjoittamaan kaupalliseen toimintaan kuuluu viinin myynti pieninä määrinä suoraan kuluttajalle, lukuun ottamatta niitä, jotka käyttävät viininvalmistamoita, joissa on mahdollista varastoida ja käsitellä suuria määriä viiniä. Kukin jäsenvaltio määrittää ensimmäisessä alakohdassa tarkoitetut määrät ottaen erityisesti huomioon kaupan ja jakelun erityispiirteet. 3. Edellä 1 kohdassa säädettyyn ilmoitukseen on sisällytettävä vähintään liitteen I taulukon C tiedot. LUKU IV Yleiset säännökset 7 artikla Jäsenvaltioiden on laadittava ilmoitusten mallilomakkeet ja varmistettava, että nämä lomakkeet sisältävät ainakin taulukoissa A, A a, B ja C esitetyt tiedot. Edellä tarkoitettujen lomakkeiden ei tarvitse sisältää nimenomaista viittausta pinta-alaan ja/tai hehtaarituotokseen, jos jäsenvaltion on mahdollista määrittää kyseinen tieto varmuudella muiden ilmoituksessa esitettyjen, erityisesti tilan tuotantoalaa ja kokonaissatoa koskevien, tietojen tai viinitilarekisterin tietojen perusteella. Ensimmäisessä alakohdassa tarkoitettujen ilmoitusten tiedot kootaan yhteen kansallisella tasolla. Jäsenvaltioiden on toteutettava kaikki kyseisten ilmoitusten paikkansapitävyyden varmistamiseksi tarvittavat tarkastustoimenpiteet. Jäsenvaltioiden on ilmoitettava kyseisistä toimenpiteistä komissiolle ja toimitettava sille ensimmäisen alakohdan mukaisesti laaditut mallilomakkeet. 8 artikla Edellä 1, 3 ja 6 artiklassa säädettyjen ilmoitusten laatimiseksi `muina viineinä` pidetään: a) yhtäältä sellaisista viinirypälelajikkeista tuotettuja viinejä, joita ei ole merkitty komission asetuksen (ETY) N:o 3800/81 liitteenä olevaan viiniköynnöslajikkeiden luokitukseen viininvalmistukseen käytettävinä viinirypälelajikkeina sen hallintoyksikön osalta, josta kyseiset viinirypäleet on korjattu, b) toisaalta sellaisista viinirypälelajikkeista tuotettuja viinejä, jotka on merkitty asetuksen (ETY) N:o 3800/81 liitteenä olevaan viiniköynnöslajikkeiden luokitukseen saman hallintoyksikön osalta samanaikaisesti sekä viininvalmistukseen käytettävinä viinirypälelajikkeina että tapauksen mukaan joko syötäviksi tarkoitettuina viinirypälelajikkeina, kuivattavina viinirypälelajikkeina tai viinistä tislatun alkoholijuoman valmistukseen käytettävinä viinirypälelajikkeina. Edellä 3 artiklassa tarkoitetun ilmoituksen osalta pidetään ensimmäisen alakohdan b kohdassa tarkoitettuina muina viineinä kuitenkin yksinomaan viinejä, jotka on tarkoitettu alkuperänimityksellä varustetun viinistä tislatun alkoholijuoman valmistukseen tai asetuksessa (ETY) N:o 822/87 olevassa 36 artiklassa tarkoitettuun pakolliseen tislaukseen. 9 artikla Edellä 1, 3 ja 6 artiklassa säädettyihin ilmoituksiin merkittävät tuotemäärät ilmaistaan viinihehtolitroina. Edellä 3 ja 4 artiklassa tarkoitetuissa ilmoituksissa esitettävät tiivistetyn rypälemehun ja puhdistetun tiivistetyn rypälemehun määrät ilmaistaan hehtolitroina näitä tuotteita. Jäsenvaltiot voivat kuitenkin määrätä, että 1 artiklassa säädetyissä ilmoituksissa esitettävät määrät on ilmaistava hehtolitrojen asemesta desitonneina. Muiden tuotteiden kuin viinin määrien muuntaminen viinihehtolitroiksi suoritetaan jäsenvaltioiden vahvistamien kerrointen avulla. Nämä kertoimet voidaan porrastaa tuotantoalueittain. Jäsenvaltioiden on toimitettava tiedot niistä komissiolle samanaikaisesti 15 artiklassa säädetyn yhteenvedon kanssa. Edellä 3 artiklassa säädettyyn tuotantoilmoitukseen merkittävä viinimäärä on varsinaisen alkoholikäymisen tuloksena saatu kokonaismäärä mukaan lukien viinisakka. 10 artikla Tämä asetus ei vaikuta säännöksiin, joita jäsenvaltiot ovat antaneet satoa, tuotantoa, käsittelyä tai kaupan pitämistä koskevien ilmoitusten ja varastoilmoitusten järjestelmästä, joka edellyttää vielä täydellisempien tietojen toimittamista erityisesti sen vuoksi, että se koskee 1, 3 ja 6 artiklassa säädettyjä laajempia henkilöryhmiä. 11 artikla 1. Edellä 1 ja 3 artiklassa tarkoitetut ilmoitukset on tehtävä viimeistään 10 päivänä joulukuuta. Jäsenvaltiot voivat kuitenkin vahvistaa aiemman määräpäivän tai aiempia määräpäiviä. Lisäksi ne voivat vahvistaa päivämäärän, jona hallussa pidetyt määrät otetaan huomioon ilmoitusten laatimiseksi. Viinivuoden 1996/1997 osalta ilmoitukset on kuitenkin tehtävä viimeistään 15 päivänä joulukuuta 1996. 2. Edellä 6 artiklassa säädetyt ilmoitukset 31 päivänä elokuuta hallussa pidetyistä määristä on tehtävä viimeistään 7 päivänä syyskuuta. LUKU V Seuraamukset 12 artikla Sato-, tuotanto- ja varastoilmoitusten sekä kaupan pitämistä tai käsittelyä koskevien ilmoitusten tekemiseen velvoitetut henkilöt, jotka eivät ole tehneet näitä ilmoituksia 11 artiklassa säädettyinä määräpäivinä, on, lukuun ottamatta ylivoimaista estettä, jätettävä asetuksen (ETY) N:o 822/87 32, 38, 41, 45 ja 46 artiklassa säädettyjen toimenpiteiden mukaisten etuuksien ulkopuolelle meneillään olevan ja seuraavan viinivuoden osalta. Ensimmäisessä alakohdassa tarkoitettujen määräaikojen ylittämisestä enintään viidellä työpäivällä on kuitenkin seurauksena, että maksettavista tuen määristä vähennetään 15 prosenttia. Maksettaviin määriin tehtävä vähennys on 30 prosentin suuruinen, jos edellä mainitut määräajat ylitetään enintään kymmenellä työpäivällä. 13 artikla 1. Sato-, tuotanto- ja varastoilmoitusten sekä kaupan pitämistä tai käsittelyä koskevien ilmoitusten tekemiseen velvoitetut henkilöt, jotka ovat tehneet jäsenvaltioiden toimivaltaisten viranomaisten vajavaisiksi tai virheellisiksi toteamia ilmoituksia, voivat päästä osallisiksi asetuksen (ETY) N:o 822/87 32, 38, 41, 45 ja 46 artiklassa säädettyjen toimenpiteiden mukaisista eduista ainoastaan, jos puuttuvat tai virheelliset tiedot eivät ole olennaisen tärkeitä kyseisten toimenpiteiden soveltamiseksi asianmukaisesti. 2. Jos 3 artiklassa tarkoitetut ilmoitukset koskevat pöytäviinin tuotantoa ja jäsenvaltioiden toimivaltaiset viranomaiset ovat todenneet, ylivoimaista estettä lukuun ottamatta, ilmoitukset puutteellisiksi tai virheellisiksi, ja jos puuttuvat tai virheelliset tiedot ovat olennaisia 1 kohdassa tarkoitettujen toimenpiteiden toteuttamiseksi asianmukaisesti ja virheet ovat sellaisia, joissa tuotokset aliarvioidaan, jäsenvaltion on sovellettava seuraavia seuraamuksia, sanotun kuitenkaan rajoittamatta kansallisia seuraamuksia: a) asetuksen (ETY) N:o 822/87 32, 45 ja 46 artiklassa tarkoitettujen toimenpiteiden osalta tuista vähennetään suhteessa seuraavat määrät: - todettua virhettä vastaava prosenttimäärä, jos tuotokseen virheen vuoksi tehtävä korjaus on pienempi tai yhtä suuri kuin 5 prosenttia, - todettua virhettä vastaava prosenttimäärä kaksinkertaisena, jos tuotokseen kyseisen virheen vuoksi tehtävä korjaus on 5-20 prosentin suuruinen. Kyseisiä tukia ei myönnetä, kuten ei myöskään seuraavan viinivuoden osalta päätettyjä tukia, jos tuotokseen kyseisten virheiden vuoksi tehtävä korjaus on suurempi kuin 20 prosenttia. Jos ilmoituksessa todettu virhe on aiheutunut toisten sellaisten toimijoiden ja/tai jäsenten, joiden nimet esiintyvät säädetyissä asiakirjoissa, toimittamista tiedoista, joita ilmoittaja ei voi ennalta todentaa, hinnoista vähennetään ainoastaan tehdyn korjauksen suuruinen prosenttiosuus. b) asetuksen (ETY) N:o 822/87 38 ja 41 artiklassa tarkoitettujen toimenpiteiden osalta: i) jos tislattavaksi toimitettua viiniä ei ole vielä maksettu, hinnasta, joka tislaajan on maksettava ilmoituksen tehneelle tuottajalle, vähennetään seuraavan suuruinen prosentuaalinen osuus: - todettua virhettä vastaava prosenttimäärä, jos tuotokseen virheen vuoksi tehtävä korjaus on pienempi tai yhtä suuri kuin 5 prosenttia, - todettua virhettä vastaava prosenttimäärä kaksinkertaisena, jos tuotokseen kyseisen virheen vuoksi tehtävä korjaus on 5-20 prosentin suuruinen. Kyseistä hintaa ei makseta, kuten ei myöskään seuraavan viinivuoden osalta päätettyä hintaa, jos tuotokseen kyseisen virheen vuoksi tehtävä korjaus on suurempi kuin 20 prosenttia. Jos ilmoituksessa todettu virhe on aiheutunut toisten sellaisten toimijoiden ja/tai jäsenten, joiden nimet esiintyvät säädetyissä asiakirjoissa, toimittamista tiedoista joita ilmoittaja ei voi ennalta todentaa, hinnoista vähennetään ainoastaan tehdyn korjauksen suuruinen prosenttiosuus. Toimivaltaiset viranomaiset mukauttavat tislaajalle maksettavat tuet tuottajalle maksettavan hinnan perusteella. ii) jos tislattavaksi toimitettu viini on jo maksettu, toimivaltaisten viranomaisten on vaadittava, että tislaajien on perittävä ilmoituksen tehneiltä tuottajilta takaisin i alakohdassa tarkoitetut tuen määrät. Tislaajalle maksettava tuki mukautetaan suhteessa tuottajalle maksettavan lopullisen hinnan perusteella. c) Jos tämän asetuksen 5 artiklan 2 kohtaa sovelletaan, edellä tarkoitetun tuotoksen virheen vuoksi tehdyn korjauksen soveltamisesta johtuva asetuksen (ETY) N:o 822/87 39 artiklassa säädettyyn pakolliseen tislaukseen toimitettavan tuotannon määrään lisätään 20 prosenttia. 3. Jos 2 kohdan a ja b alakohdassa tarkoitetut tuet on jo maksettu, toimivaltaiset viranomaiset perivät takaisin jäsenvaltiossa tuen ylittävän määrän korkoineen, jotka niille ovat kasvaneet kyseisen tuen maksupäivästä sen takaisin perintäpäivään; saadun tuen ennakon mahdollisesti ylittävä määrä on palautettava alaa koskevien määräysten mukaisesti toimivaltaiselle viranomaiselle korkoineen, jotka sille ovat kasvaneet jäsenvaltiossa ennakon maksupäivästä sen takaisin perintäpäivään. LUKU VI Jäsenvaltioiden toimitettavat tiedot 14 artikla 1. Jäsenvaltioiden on arvioitava alueellaan ennakoitavissa oleva pöytäviinien, tma-laatuviinien ja muiden viinien tuotanto kunkin viinivuoden alussa. Niiden on ilmoitettava komissiolle ennen 20 päivää syyskuuta tämän arvioinnin tulokset. Jäsenvaltioiden on ilmoitettava komissille korjatut viinituotantoarviot ennen 15 päivää lokakuuta ja ennen 15 päivää marraskuuta. 2. Jäsenvaltioiden on arvioitava alueellaan tuotettujen pöytäviinien tuotos hehtaaria kohden. Niiden on ilmoitettava komissiolle ennen 15 päivää helmikuuta tämän arvioinnin tulokset seuraavien tuotosluokkien mukaan: - enintään 45 hehtolitraa hehtaaria kohden, - enemmän kuin 45 hehtolitraa hehtaaria kohden, mutta enintään 70 hehtolitraa hehtaaria kohden, - enemmän kuin 70 hehtolitraa hehtaaria kohden, mutta enintään 90 hehtolitraa hehtaaria kohden, - enemmän kuin 90 hehtolitraa hehtaaria kohden, mutta enintään 110 hehtolitraa hehtaaria kohden, - enemmän kuin 110 hehtolitraa hehtaaria kohden, mutta enintään 140 hehtolitraa hehtaaria kohden, - enemmän kuin 140 hehtolitraa hehtaaria kohden, mutta enintään 200 hehtolitraa hehtaaria kohden, - enemmän kuin 200 hehtolitraa hehtaaria kohden. 15 artikla 1. Yhteenveto 1 ja 3 artiklassa säädetyistä ilmoituksista on toimitettava komissiolle liitteen I taulukon D mukaisessa muodossa viimeistään 15 päivänä helmikuuta. 2. Yhteenveto 6 artiklassa säädetyistä ilmoituksista on toimitettava komissiolle ennen 30 päivää marraskuuta liitteen I taulukon E mukaisessa muodossa. 16 artikla Jäsenvaltioiden on ilmoitettava komissiolle kaikista tärkeistä uusista seikoista, jotka saattavat merkittävästi muuttaa kuluneiden vuosien lopullisten tietojen perusteella tehtyä saatavuutta ja käyttöä koskevaa arviota. LUKU VII Loppusäännökset 17 artikla Kumotaan asetus (ETY) N:o 3929/87. Viittauksia kumottuun asetukseen pidetään viittauksina tähän asetukseen, ja ne luetaan liitteessä II esitetyn vastaavuustaulukon mukaisesti. 18 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 148, 30.6.1995, s. 31 (3) EYVL N:o L 369, 29.12.1987, s. 59 (4) EYVL N:o L 47, 24.2.1996, s. 8 (5) EYVL N:o L 84, 27.3.1987, s. 59 (6) EYVL N:o L 314, 28.12.1995, s. 14 (7) EYVL N:o L 381, 31.12.1981, s. 1 (8) EYVL N:o L 232, 29.9.1995, s. 2 (9) EYVL N:o L 208, 31.7.1986, s. 1 (10) EYVL N:o L 148, 30.6.1995, s. 37 LIITE I TAULUKKO A VIINIRYPÄLESATOILMOITUS >KAAVION ALKU> >KAAVION LOOPU> TAULUKKO A a(1) VIINIRYPÄLESATOILMOITUS >KAAVION ALKU> >KAAVION LOOPU> >KAAVION ALKU> >KAAVION LOOPU> TAULUKKO C ILMOITUS VIINI- JA RYPÄLEMEHUVARASTOSTA 31 PÄIVÄNÄ ELOKUUTA 19 . . >KAAVION ALKU> >KAAVION LOOPU> TAULUKKO D >KAAVION ALKU> >KAAVION LOOPU> TAULUKKO E ILMOITUS VIINI- JA RYPÄLEMEHUVARASTOSTA 31 PÄIVÄNÄ ELOKUUTA 19 . . >KAAVION ALKU> >KAAVION LOOPU> (1) Tämä taulukko koskee ennen tuotantoilmoitusta myytyjä tai toimitettuja tuotteita. LIITE II VASTAAVUUSTAULUKKO >TAULUKON PAIKKA>